BCP รุกตั้ง 3 บริษัทย่อยทั้งในปท.-ตปท.
BCP ตั้ง 2 บริษัทย่อยในสิงคโปร์ เพื่อลงทุนธุรกิจในตปท. พร้อมตั้ง 1 บริษัทย่อยในไทย เพื่อทำธุรกิจร้านขายอาหารเครื่องดื่ม-ของอุปโภคบริโภค
3 ก.พ. 2559

บริษัท บางจากปิโตรเลียม จำกัด (มหาชน) หรือ BCP ระบุว่า บริษัทได้มีการจัดตั้งบริษัทย่อย 2 บริษัทในประเทศสิงคโปร์ และตั้ง 1 บริษัทย่อยในประเทศไทย
สำหรับบริษัท BCPG Invesment Holdings Private Limited จัดตั้งในประเทศสิงคโปร์ ทุนจดทะเบียนเริ่มต้น 40,000 ดอลลาร์สิงคโปร์ (เทียบเท่า 1,000,000 บาทโดยประมาณ) สำหรับวัตถุประสงค์การลงทุน เพื่อดำเนินการลงทุนในธุรกิจของบริษัทในต่างประเทศ และบริษัท BSE Energy Holdings Private Limited จัดตั้งในประเทศสิงคโปร์ ทุนจดทะเบียนเริ่มต้น 4,000 ดอลลาร์สิงคโปร์ (เทียบเท่า 100,000 บาทโดยประมาณ) วัตถุประสงค์เพื่อดำเนินการลงทุนในธุรกิจของบริษัทในต่างประเทศ
นอกจากนี้ยังมีการจัดตั้ง บริษัท บางจาก รีเทล จำกัด ในประเทศไทย ทุนจดทะเบียนเริ่มต้น 300,000,000 บาท เพื่อประกอบธุรกิจร้านขายอาหารและเครื่องดื่ม ของอุปโภคบริโภค ธุรกิจค้าปลีก-ค้าส่ง ธุรกิจขนส่ง และธุรกิจโรงเรียนและธุรกิจคลังสินค้า